Az önkormányzat szerint próbaüzem volt a játszótéren, ahol a baleset történt.

Önkormányzati választás 2019 Idézze fel a 2019-es önkormányzati választás kampányának és a szavazás napjának eseményeit, illetve kövesse a fejleményeket cikksorozatunkkal. Innen megtudhat mindent arról, mi történik az ország önkormányzataiban.

Egy félkész játszóteret avatott fel szombaton Érd fideszes polgármestere. A munkagödröket csak műanyagfedőkkel takartak el, amiket könnyen el lehet húzni, és ágaskodó betonacélok vannak benne. Másnap gyerekek estek a munkagödörbe, egyiküket majdnem felnyársalta két vas az apja szerint - számolt be az RTL Híradó.

Csőzik László, az ellenzék közös polgármester-jelöltje az RTL-nek azt mondta, felelőtlenül, félkészen avatta fel a játszóteret az önkormányzat.

Az önkormányzat a csatornának azt írta, nem átadó volt, csak avatás. Szerintük az elmúlt három nap csak próbaüzem volt és mától újra építési terület a játszótér. Ennek ellenére szerdán is tucatnyi család tudott akadálytalanul bemenni a játszóhelyre.